*Projekts*

LATVIJAS REPUBLIKAS MINISTRU KABINETS

2020.gada\_\_\_. \_\_\_\_\_\_\_\_\_\_\_\_\_ Noteikumi Nr.\_\_\_

Rīgā (prot. Nr.\_\_ \_\_.§)

**Grozījumi Ministru kabineta 2004. gada 6. janvāra noteikumos Nr.21**

**„Valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificētās informācijas aizsardzības noteikumi”**

Izdoti saskaņā ar likuma „Par valsts

noslēpumu” 6. panta trešo daļu, 7. panta

 otro, ceturto un astoto daļu, 11. panta

 ceturto daļu un 15. panta otro daļu

Izdarīt Ministru kabineta 2004. gada 6. janvāra noteikumos Nr.21 „Valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificētās informācijas aizsardzības noteikumi” (Latvijas Vēstnesis, 2004, 17.nr.; 2005, 24.nr.; 2007, 11., 32., 103.; 2008, 146. nr.; 2012, 111., 196.; 2013, 148. nr.) šādus grozījumus:

1. Aizstāt visā noteikumu tekstā vārdus „attiecīgā valsts drošības iestāde” (attiecīgajā locījumā) ar vārdiem „kompetentā valsts drošības iestāde” (attiecīgajā locījumā).

2. Izteikt 4. punktu šādā redakcijā:

„4. Personas tiesības veikt darbu ar valsts noslēpuma objektiem apliecina valsts drošības iestādes, kas atbilstoši likumā „Par valsts noslēpumu” noteiktajai kompetencei veic attiecīgās institūcijas telpu un personu pārbaudi (turpmāk – kompetentā valsts drošības iestāde) izsniegta speciālā atļauja pieejai valsts noslēpumam (turpmāk – speciālā atļauja). Par speciālo atļauju uzskatāma noteikta parauga (1.pielikums) atļauja vai kompetentās valsts drošības iestādes sniegta informācija par tiesību piešķiršanu veikt darbu ar attiecīgās kategorijas valsts noslēpuma objektiem, ja institūcija vienojusies ar kompetento valsts drošības iestādi, par citu personas pārbaudes iniciēšanas, speciālās atļaujas izsniegšanas, kategorijas maiņas un anulēšanas kārtību (turpmāk – Institūcijas un kompetentās valsts drošības iestādes savstarpējās informēšanas kārtība).”

3. Papildināt noteikumus ar 5.1punktu šādā redakcijā:

„5.1 Personas pārbaudi speciālās atļaujas vai sertifikāta izsniegšanai, iniciē institūcija, kurā attiecīgā persona veiks darbu ar valsts noslēpuma objektiem, NATO vai Eiropas Savienības klasificēto informāciju.”

4. Svītrot 10. punktu.

5. Izteikt 11. un 11.1punktu šādā redakcijā:

„11. Lai saņemtu speciālo atļauju, persona institūcijā, kurā veiks darbu ar valsts noslēpumu:

11.1. aizpilda aptaujas lapu (2.pielikums). Aptaujas lapu aizpilda reizi piecos gados, ja vien kompetentā valsts drošības iestāde nav pieprasījusi iesniegt jaunu aptaujas lapu;

 11.2. ar parakstu aptaujas lapā vai, saskaņā ar institūcijas un kompetentās valsts drošības iestādes savstarpējās informēšanas kārtību, apliecina sniegtās informācijas patiesumu;

11.3. iesniedz divas fotogrāfijas (3 x 4 cm);

11.4. iesniedz autobiogrāfiju un parakstītu saistību rakstu (3.pielikums), ja persona sākotnēji (pirmo reizi) pretendē uz pieeju valsts noslēpuma objektiem.

11.1 Valsts drošības iestāde pārbaudes ietvaros veic pārrunas ar personām, kas pretendē uz pieeju sevišķi slepeniem valsts noslēpuma objektiem, Eiropas Savienības sevišķi slepenai klasificētajai informācijai, NATO konfiden­ciālai, slepenai un sevišķi slepenai klasificētajai informācijai. Ar personām, kas pretendē uz pieeju slepeniem un konfidenciāliem valsts noslēpuma objektiem, Eiropas Savienības slepenai un konfidenciālai informācijai, pārrunas var tikt veiktas, ja jāprecizē atbildes uz aptaujas lapā minētajiem jautājumiem vai jāizvērtē pārbaudes laikā atklāta svarīga informācija. Likumā noteiktā kārtībā valsts drošības iestādes uzklausa personu, ja jāizvērtē pārbaudes laikā iegūtā informācija, kas var būt par pamatu tam, lai personai tiktu liegta pieeja valsts noslēpumam. Pārrunu un uzklausīšanas gaitu dokumentē rakstiski vai audioierakstā, vai videoierakstā.”

6. Papildināt noteikumus ar 11.3, 11.4 un 11.5punktu šādā redakcijā:

„11.3 Militārās izlūkošanas un drošības dienests veic personu instruktāžu par valsts noslēpuma objektu signālu izlūkošanas jomā (turpmāk – signālu izlūkošanas informācija) aizsardzību un apliecina personas pieeju signālu izlūkošanas informācijai. Personu instruktāžu par signālu izlūkošanas informācijas aizsardzību Militārās izlūkošanas un drošības dienests veic pirms darba ar signālu izlūkošanas informāciju uzsākšanas, kā arī pēc darba ar signālu izlūkošanas informāciju pabeigšanas.

11.4 Institūcija, kuras nodarbinātajam nepieciešama pieeja signālu izlūkošanas informācijai, nosūta Militārās izlūkošanas un drošības dienestam pieprasījumu par instruktāžas veikšanu ar pievienotu pieprasījuma veidlapu (3.1pielikums). Institūcija nodrošina, lai nodarbinātais neiepazīstas un neveic darbu ar signālu izlūkošanas informāciju pirms nav saņemts Militārās izlūkošanas un drošības dienesta apliecinājums par nodarbinātā pieeju šādai informācijai.

11.5 Militārās izlūkošanas un drošības dienests pēc instruktāžas veikšanas informē institūciju, vai persona atbilst darbam ar signālu izlūkošanas informāciju. Ja Militārās izlūkošanas un drošības dienests informē institūciju, ka persona, kura pretendē uz pieeju signālu izlūkošanas informācijai, instruktāžas laikā nav apguvusi tās apstrādes un aizsardzības pamatprincipus vai Militārās izlūkošanas un drošības dienests ir konstatējis izpratnes un zināšanu trūkumu attiecībā uz valsts noslēpuma aizsardzības prasībām kopumā, institūcija vienojas ar Militārās izlūkošanas un drošības dienestu par šīs personas atkārtotu instruēšanu vai virza citu personu attiecīgo pienākumu veikšanai.”

7. Svītrot 12. punktu.

8. Papildināt noteikumus ar 12.1 punktu šādā redakcijā:

„12.1 Ja starp institūciju un kompetento valsts drošības iestādi nav noslēgta vienošanās par citu kārtību, kādā kompetentā valsts drošības iestāde informē institūciju, ka personai ir piešķirtas tiesības veikt darbu ar attiecīgās kategorijas valsts noslēpuma objektiem, kompetentā valsts drošības iestāde izsniedz personai šo noteikumu 1. pielikumā noteiktajam paraugam atbilstošu speciālo atļauju:

12.11. violetā krāsā – ja piešķirta pirmās kategorijas speciālā atļauja pieejai sevišķi slepeniem valsts noslēpuma objektiem;

12.12. sarkanā krāsā – ja piešķirta otrās kategorijas speciālā atļauja pieejai slepeniem valsts noslēpuma objektiem;

12.13. zilā krāsā – ja piešķirta trešās kategorijas speciālā atļauja pieejai konfidenciāliem valsts noslēpuma objektiem.”

9. Izteikt 13., 14, un 15.punktu šādā redakcijā:

„13.Kompetentā valsts drošības iestāde pārbaudītās personas aptaujas lapu un citus pārbaudes materiālus glabā vismaz desmit gadus. Personas saistību rakstu glabā vismaz 75 gadus. Pēc šajā punktā noteiktā termiņa beigām kompetentā valsts drošības iestāde izvērtē nepieciešamību ilgāk glabāt attiecīgās personas pārbaudes materiālus.

14. Kompetentā valsts drošības iestāde veic izsniegto speciālo atļauju uzskaiti. Pēc pamatota institūcijas pieprasījuma saņemšanas, kompetentā valsts drošības iestāde informē institūciju par attiecīgajai personai izsniegto speciālo atļauju.

15. Ja personai nepieciešams mainīt speciālās atļaujas kategoriju, pārformēt vai anulēt speciālo atļauju, institūcijas vadītājs vai viņa pilnvarotais attiecīgās institūcijas teritoriālās struktūrvienības vadītājs iesniedz rakstisku iesniegumu vai informē kompetento valsts drošības iestādi, saskaņā ar institūcijas un kompetentās valsts drošības iestādes savstarpējās informēšanas kārtību.”

10. Izteikt 20.4. apakšpunktu šādā redakcijā:

 „20.4. pieņemt no personām, kas pretendē uz pieeju valsts noslēpuma objektiem, šo noteikumu 11.punktā minētos dokumentus vai pārliecināties, ka persona tos kompetentajai valsts drošības iestādei nosūtījusi, saskaņā ar institūcijas un kompetentās valsts drošības iestādes savstarpējās informēšanas kārtību.”

11. Svītrot 20.5. apakšpunktu;

12. Izteikt 20.6. un  20.7. apakšpunktu šādā redakcijā:

 „20.6. personas pārbaudes veikšanai nosūtīt institūcijas vadītāja vai institūcijas vadītāja pilnvarota teritoriālās struktūrvienības vadītāja parakstītu pavadvēstuli kompetentajai valsts drošības iestādei, pievienojot šo noteikumu 11.1-11.3 apakšpunktā minētos dokumentus, ja vien šie dokumenti nav nosūtīti saskaņā ar institūcijas un kompetentās valsts drošības iestādes savstarpējās informēšanas kārtību;

 20.7. nosūtīt kompetentajai valsts drošības iestādei personas iesniegtos papildinājumus aptaujas lapā norādītajiem datiem vai pārliecināties, ka persona šos papildinājums kompetentajai valsts drošības iestādei nosūtījusi saskaņā ar institūcijas un kompetentās valsts drošības iestādes savstarpējās informēšanas kārtību.”

13. Svītrot 20.8. apakšpunktu.

14. Izteikt 21.6. apakšpunktu šādā redakcijā:

„21.6. mēneša laikā rakstiski ziņot slepenības režīma nodrošināšanas struktūrvienībai vai kompetentai valsts drošības iestādei par izmaiņām aptaujas lapas 1., 5.–8., 11., 14. punktā, 15.1. apakšpunktā, 17.–30. punktā norādītajos datos;”.

15. Papildināt noteikumus ar 21.7. un 21.8. apakšpunktu šādā redakcijā:

„21.7. sešus mēnešus pirms speciālās atļaujas termiņa beigām iesniegt slepenības režīma nodrošināšanas struktūrvienībā vai kompetentajā valsts drošības iestādē jaunu aptaujas lapu;

21.8.beidzot pildīt ar valsts noslēpuma izmantošanu saistītā amata pienākumus, beidzoties speciālās atļaujas derīguma termiņam vai saņemot jaunu speciālo atļauju, nodod izsniegto speciālo atļauju slepenības režīma nodrošināšanas struktūrvienībā vai kompetentajā valsts drošības iestādē. ”

16. Svītrot 27. punktā vārdus „atbilstoši kompetencei”.

17. Izteikt 53.punktu šādā redakcijā:

„53. Atteikumu izsniegt informāciju, pamatojot to ar pieprasīto ziņu piederību valsts noslēpumam, informācijas pieprasītājs, ja tas nepiekrīt atteikuma pamatojumam, var apstrīdēt institūcijas vadītajam. Institūcijas vadītāja atteikumu izsniegt informāciju, kurai piešķirts valsts noslēpuma statuss, informācijas pieprasītājs var apstrīdēt un pārsūdzēt likuma "[Par valsts noslēpumu](https://m.likumi.lv/ta/id/41058-par-valsts-noslepumu)" 16.pantā noteiktajā kārtībā, kādā apstrīd un pārsūdz lēmumu par speciālās atļaujas atteikumu, anulēšanuvai kategorijas pazemināšanu.”

18.. Papildināt noteikumus ar 64.2 un 64.3 punktu šādā redakcijā:

„64.2 Katras valsts noslēpuma objekta tulkojuma lappuses augšējās malas un apakšējās malas vidū iekļauj informācijas valstiskās piederības atzīmi „LATVIJA” vai tās saīsinājumu „LVA” un attiecīgā objekta konkrētajā lapā ietvertās informācijas slepenības pakāpi ("SEVIŠĶI SLEPENI", "SLEPENI","KONFIDENCIĀLI") tādā valodā kā attiecīgā objekta teksts (piemēram, apzīmējumu „ LATVIA SECRET” vai „LVA SECRET” valsts noslēpuma objekta lappuses augšējā un apakšējā malā lieto, ja šajā lapā iekļauta slepena informācija angļu valodā). Dokumenta tekstam atbilstošā valodā veic arī atzīmi par klasifikācijas pamatojumu un termiņu.

 64.3 Valsts noslēpuma objektiem, kas sagatavoti nodošanai ārvalstīm vai starptautiskajām organizācijām, papildus šo noteikumu 64.2 punktā minētajām valstiskās piederības un klasifikācijas pakāpes atzīmēm iekļauj arī atzīmi par to, kurām valstīm vai starptautiskajām organizācijām šī informācija ir atklājama (piemēram, „LVA SECRET releasable to NATO”).”

19.. Aizstāt 96. punktā vārdus „izņemot vienu eksemplāru” ar vārdiem „izņemot arhīviskas nozīmes dokumenta vienu eksemplāru”.

20. Papildināt 97. punktu ar teikumu šādā redakcijā:

„Valsts apdraudējuma gadījumā, ja valstī ir izsludināts izņēmuma stāvoklis un ir pieņemts lēmums veikt evakuāciju, valsts noslēpumu saturošu informāciju iznīcina bez kompetentās valsts drošības iestādes darbinieka – liecinieka klātbūtnes.”

21. Papildināt 100. punktu ar jaunu teikumu šādā redakcijā:

„Valsts noslēpumu saturošu militāra rakstura kaujas lauka informāciju pēc attiecīgā uzdevuma izpildes, bez kompetentās valsts drošības iestādes darbinieka – liecinieka klātbūtnes iznīcina šīs informācijas turētāji, to sadedzinot, saplēšot vai citādi iznīcinot (padarot neatjaunojamu).”

22. Aizstāt 108. punktā vārdus „Satversmes aizsardzības birojam (Nacionālajai drošības iestādei)” ar vārdiem „kompetentajai valsts drošības iestādei vai Nacionālās drošības iestādei, ja izpausta vai nozaudēta NATO vai Eiropas Savienības klasificētā informācija”.

23. Aizstāt 112. punktā vārdus „Satversmes aizsardzības birojam (Nacionālajai drošības iestādei)” ar vārdiem „kompetentajai valsts drošības iestādei vai Nacionālās drošības iestādei, ja nozaudēta NATO vai Eiropas Savienības klasificētā informācija”.

24. Izteikt 2.pielikumu šādā redakcijā:

“2.pielikums

**Aptaujas lapa**

Persona, kas pretendē uz atļaujas pieejai valsts noslēpumam saņemšanu, aptaujas lapā sniedz zināmu un noskaidrojamu informāciju. Ja nepieciešams, atbildi turpina pielikumā.

Ja sniedzamā atbilde satur valsts noslēpumu vai cita iemesla dēļ persona nevar atbildi sniegt aptaujas lapā, tad persona šo atbildi var sniegt pārrunās ar kompetento valsts drošības iestādi. Šajā gadījumā persona atbildes vietā norāda „Detalizētu informāciju sniegšu pārrunu laikā”

Persona, kurai nav izsniegta speciālā atļauja, aptaujas lapas punktā, kur jāsniedz informācija par 15 (5) gadiem sniedz informāciju par pēdējiem piecpadsmit gadiem. Persona, kurai ir izsniegta speciālā atļauja aptaujas lapas punktā, kur jāsniedz informācija par 15 (5) gadiem, sniedz informāciju par pēdējiem pieciem gadiem.

|  |  |  |
| --- | --- | --- |
| 1. | Vārds  |  Uzvārds |
|  |   |
| 2. | Iepriekšējais vārds vai uzvārds, ja tas ir mainītsvārda vai uzvārda mainīšanas iemesls un datums |  |
|  |
| 3 | Dzimšanas gads un datums |  |
| 4. | Dzimšanas vieta (valsts, pilsēta) |  |
| 5. | Personas kods |  |
| 6. | Tautība |  |
| 7. | Pilsonība, tās iegūšanas veids |  |
| 8. |  Kontaktinformācija | tālruņa numurs | tīmekļvietnes adrese | visas izmantotās e-pasta adreses |
|  |  |  |
| 9. | Vai iepriekš esat saņēmis speciālo atļauju pieejai valsts noslēpumam |  (Jā/Nē) |
| Kategorija | Izdevējiestāde |
|  |  |
| 10. | Vai, Jums, ir bijusi liegta pieeja valsts noslēpumam | (Jā/Nē) |
| Kad liegta pieeja valsts noslēpumam | Lieguma iemesls | Iestāde, kas liegusi pieeju valsts noslēpumam |
|  |  |  |  |
| 11. | Dzīves vieta (gan faktiskā gan deklarētā) pēdējo 15 (5) gadu laikā. Jānorāda dzīves vieta, kura bijusi pastāvīgā uzturēšanās vieta ilgāk nekā trīs mēnešus | No | Līdz | Adrese |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

|  |  |  |  |  |  |
| --- | --- | --- | --- | --- | --- |
| 12. | Darba vai dienesta vietas, tajā skaitā pašnodarbinātais pēdējo 15 (5) gadu laikā, tajā skaitā ārvalstīs | No | Līdz | Darba devējs | Valsts |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| 13. | Izglītība arī mācību iestādes, kuras nav pabeigtas | No | Līdz | Mācību iestāde |  Iegūtā izglītība |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| 14. | Ģimenes stāvoklis |  |
| 15. | Ziņas par ģimenes locekļiem, citiem radiniekiem un personām, ar kurām ir nereģistrēta kopdzīve |
|  | Radniecība | Vārds | Uzvārds | Dzimšanas gads un datums | Pilsonība  | Dzīves vietas valsts |
| 15.1. | Laulātais vai persona, ar kuru ir nereģistrēta kopdzīve (turpmāk – kopdzīves partneris) |  |  |  |  |  |
| 15.2. | Māte |  |  |  |  |  |
| 15.3. | Tēvs  |  |  |  |  |  |
| 15.4. | Brāļi (arī pusbrāļi) |  |  |  |  |  |
|  |  |  |  |  |
|  |  |  |  |  |
| 15.5. | Māsas (arī pusmāsas) |  |  |  |  |  |
|  |  |  |  |  |
|  |  |  |  |  |
| 15.6. | Pilngadīgi bērni |  |  |  |  |  |
|  |  |  |  |  |  |
|  |  |  |  |  |  |
|  | Laulātā vai kopdzīves partnera māte |  |  |  |  |  |
| 15.7. | Laulātā vai kopdzīves partnera tēvs |  |  |  |  |  |
| 15.8. | Laulātā vai kopdzīves partnera brāļi (arī pusbrāļi) |  |  |  |  |  |
|  |  |  |  |  |
|  |  |  |  |  |
| 15.9. | Laulātā vai kopdzīves partnera māsas (arī pusmāsas) |  |  |  |  |  |
|  |  |  |  |  |
|  |  |  |  |  |

|  |  |
| --- | --- |
| 16. | Ziņas par pilngadīgām personām, kuras nav minētas 15.punktā, bet ar kurām dzīvojat kopīgā mājsaimniecībā, piemēram patēvs, pamāte vai cita persona, vai personas ar kurām Jums ir kopīpašums (ne mazāk kā 20% no īpašuma kopējā daļu skaita katram) |
| Radniecība vai cita saistība | Vārds | Uzvārds | Dzimšanas gads un datums | Pilsonība  | Dzīves vietas valsts |
|  |  |  |  |  |  |
|  |  |  |  |  |  |
|  |  |  |  |  |  |
| 17.  | Norādiet kontaktus ar personām, kas dzīvo ārpus Ziemeļatlantijas organizācijas līgumā Eiropas Savienībā, vai Eiropas ekonomiskajā zonā ietilpstošām valstīm  | Vārds uzvārds | Valsts | Kontakta veids |
|  |  |  |
|  |  |  |
|  |  |  |
|  |  |  |
| 18.  | Vai esat tiesāts (tiesāta), tajā skaitā ārvalstīs, kā arī, ja sodāmība dzēsta vai noņemta, vai esat apžēlots (apžēlota) vai amnestēts (amnestēta) | Jā/Nē |
| Par ko | Kas pieņēmis lēmumu | Kad |
|  |  |  |
| 19.  | Vai esat saukts (saukta) pie kriminālatbildības, tajā skaitā, ārvalstīs | Jā/Nē |
| Par ko | Kas pieņēmis lēmumu | Kad |
|  |  |  |
| 20.  | Vai pēdējo piecu gadu laikā esat bijis (bijusi) dalībnieks kriminālprocesā | Jā/Nē |
| Procesuālais statuss | Kad |
|  |  |
| 21.  | Vai pēdējā gada laikā esat bijis dalībnieks civilprocesā | Jā/Nē |
| Procesuālais statuss | Kad |
|  |  |
| 22.  | Vai pēdējā gada laikā esat bijis dalībnieks administratīvajā procesā | Jā/Nē |
| Procesuālais statuss | Kad |
|  |  |
| 23.  | Vai, Jums, ir bijis piemērots disciplinārsods par informācijas aizsardzības vai aprites pārkāpumiem | Jā/Nē |
| Par kādu pārkāpumu | Kāds disciplinārsods piemērots | Kad |
|  |  |  |

|  |  |  |
| --- | --- | --- |
| 24.  | Vai esat izraidīts (izraidīta) no kādas valsts.Vai, Jums, ir liegta iebraukšana kādā valstī. | Jā/Nē |
| Valsts | Iemesls | Kad |
|  |  |  |
| 25.  | Norādiet pēdējo piecu gadu laikā ārvalstu apmeklētās valstis, kuras nav Ziemeļatlantijas organizācijas līgumā Eiropas Savienībā, vai Eiropas ekonomiskajā zonā esošas valstis. | Jā/Nē |
| Valsts | Apmeklējuma iemesls | Apmeklējuma laiks |
|  |  |  |
|  |  |  |
| 26.  | Vai ārvalstu speciālie dienesti (izlūkošanas pretizlūkošanas, drošības u.c. dienesti) ir Jums piedāvājuši sadarboties vai prasījuši sniegt informāciju | Jā/Nē |
| Īsa informācija par sadarbības piedāvājumu |
|  |
| 27.  | Vai esat šantažēts (šantažēta) vai arī Jums ir izteikti draudi vai ir bijis dzīvības vai veselības apdraudējums | Jā/Nē |
| Īsa informācija par šantāžu, draudiem vai apdraudējumu |
|  |
| 28.  | Vai lietojat vai esat lietojis (lietojusi) psihotropus līdzekļus vai narkotiskas vielas  | Jā/Nē |
| Īss apraksts par vielu lietošanu |
|  |  |  |
|  |  |
| 29.  | Vai esat konsultējies (konsultējusies) ar ārstniecības personu sakarā ar jebkāda veida atkarību (alkohols, narkotiskas, psihotropas vielas, azartspēles utt. ) | Jā/Nē |
| Īss atkarības raksturojums |
|  |  |
| 30.  | Vai esat konsultējies (konsultējusies) ar ārstniecības personu sakarā ar psihiskas dabas traucējumiem | Jā/Nē |
| Īss psihiskas dabas traucējumu raksturojums vai atzīme par to, ka detalizētu informāciju sniegšu pārrunu laikā. |
|  |  |  |
| 32.  | Piederība reliģiskām konfesijām vai organizācijām | Jā/Nē |
| Kādām reliģiskām konfesijām vai organizācijām uzskatāt sevi par piederīgu. |
|  |

|  |  |  |
| --- | --- | --- |
| 32.  | Dalība organizācijās |  |
| 33. | Vai saņemt ienākumus ārpus darbvietas vai dienesta, kurā Jums ir nepieciešama speciālā atļauja |  |

|  |  |
| --- | --- |
| Paraksts vai cita veida apliecinājums par aptaujas lapā sniegto ziņu patiesumu  |  |
| Datums |  |

25. Izteikt 3.pielikumu šādā redakcijā:

“3.pielikums

**Saistību raksts**

 **Es \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_apņemos**

 vārds uzvārds personas kods

1. neizpaust informāciju, kas satur valsts noslēpumu un man tiks uzticēta vai kļūs zināma;
2. bez iebildumiem un precīzi izpildīt ar slepenības režīma ievērošanu saistīto noteikumu, instrukciju, rīkojumu (pavēļu) prasības;
3. ziņot par mēģinājumiem iegūt no manis valsts noslēpumu, kā arī par man zināmiem slepenības režīma pārkāpumiem;
4. pēc kompetentās valsts drošības iestādes pieprasījuma iesniegt bankas un citu kredītiestāžu informāciju par maniem naudas uzkrājumiem un finanšu darījumiem, kā arī citu personas pārbaudes laikā nepieciešamu mani raksturojošu informāciju;
5. noteiktajā kārtībā informēt kompetento valsts drošības iestādi par izmaiņām aptaujas lapā;
6. aptaujas lapā norādīt visu informāciju, kas ir manā rīcībā, apzinos, ka jebkurš tīši (apzināti) nepareizs apgalvojums vai faktu grozījums ir pamats, lai liegtu man pieeju valsts noslēpumam un esmu arī informēts (informēta) par to, ka kompetentā valsts drošības iestāde var veikt manis sniegtās informācijas pareizības pārbaudi;

Esmu iepazinies (iepazinusies) ar normatīvajiem aktiem, kas reglamentē darbu ar valsts noslēpumu, un esmu brīdināts (brīdināta) ka par valsts noslēpuma izpaušanu, kā arī par valsts noslēpuma objektu nozaudēšanu un citiem slepenības režīma pārkāpumiem tikšu saukts (saukta) pie kriminālatbildības vai disciplinārās atbildības likumā noteiktajā kārtībā.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 datums paraksts

26. Papildināt noteikumus ar 3.1 pielikumu šādā redakcijā:

“3.1pielikums

**Instruktāžas pieprasījums darbam ar signālu izlūkošanas informāciju**

Aizpildīšanas datums: \_\_\_\_\_\_\_\_\_\_\_\_

1. Instruēt darbam ar signālu izlūkošanas (*COMINT* / *ELINT*) informāciju.

 (nevajadzīgo nosvītrot)

1. Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Darba vai dienesta vieta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Dzimšanas datums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. Darba vai dienesta tālruņa numurs:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. E-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
7. Speciālā atļauja vai tiesības veikt darbu ar attiecīgas kategorijas valsts noslēpuma objektiem (kategorija/ termiņš): \_\_\_\_\_\_\_\_\_\_\_\_\_\_\_\_\_\_\_\_\_\_ / \_\_\_\_\_\_\_\_\_\_\_\_\_\_\_\_\_\_
8. Nepieciešams darbam ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_signālu

 (valsts vai starptautiskās organizācijas nosaukums)

izlūkošanas informāciju.\*

1. Sertifikāts darbam ar NATO klasificēto informāciju (informācijas līmenis ar kuru atļauts strādāt / termiņš): \_\_\_\_\_\_\_\_\_\_\_\_\_\_\_\_\_\_\_\_\_ / \_\_\_\_\_\_\_\_\_\_\_\_\_\_\_\_\_\_\_\_\_\_ \*\*

*\*aizpilda ja nepieciešamas tiesības strādāt ar ārvalstu vai* starptautiskās organizācijas *signālu izlūkošanas informāciju.*

\*\**aizpilda ja nepieciešamas tiesības strādāt ar* NATO *signālu izlūkošanas informāciju.*

Pieprasītāja paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.”

Ministru prezidenta biedrs

aizsardzības ministrs Dr.A.Pabriks

Vīza: valsts sekretārs J.Garisons

67177877

kanceleja@midd.gov.lv